text: [{"text_idx": "#000005", "text": "F\u00f8roysku skipini hava i\u0301 summar avreitt makrel b\u00e6\u00f0i til frystivirki og til fiskamj\u00f8lsvirki. Nu\u0301 frystivirkini fyribils eru givin at taka i\u0301mo\u0301ti makreli, kunnu skipini bert landa til fiskamj\u00f8lsvirki. Hetta hevur elvt til, at skipini liggja og bi\u0301\u00f0a eftir at sleppa framat at landa. Sostatt ver\u00f0a m\u00f8guleikarnir at fiska makrel darva\u00f0ir av v\u00e6ntandi mo\u0301tt\u00f8kuorku a\u0301 landi."}, {"text_idx": "#000006", "text": "Grunda\u00f0 a\u0301 hesa st\u00f8\u00f0u hevur Dennis Holm, landssty\u0301risma\u00f0ur, tiki\u00f0 avger\u00f0 um at gera fra\u0301vik fra\u0301 galdandi a\u0301seting um, at allur fiskur, undantikin 15%, skal landast i\u0301 F\u00f8royum. Sostatt ver\u00f0ur loyvt, at f\u00f8roysk skip fram til 31. august kunnu landa makrel uttanlands."}, {"text_idx": "#000007", "text": "Fiskivinnu- og samfer\u00f0sluma\u0301lara\u0301\u00f0i\u00f0 hevur veri\u00f0 i\u0301 sambandi vi\u00f0 norskar og i\u0301slendskar myndugleikar, um m\u00f8guleikar hja\u0301 f\u00f8royskum skipum at landa makrel. I\u0301sland hevur bo\u00f0a\u00f0 fra\u0301, at ikki er loyvt f\u00f8royskum skipum at landa makrel i\u0301 i\u0301slendskum havnum, me\u00f0an Noreg hevur upply\u0301st, at onki er i\u0301 vegin fyri, at f\u00f8roysk skip landa makrel i\u0301 norskum havnum. To\u0301 er tilskila\u00f0, at s\u00f8lan skal fara gj\u00f8gnum s\u00f8luskipanina hja\u0301 Norges Sildesalgslag."}, {"text_idx": "#000010", "text": "Blue Faroe IslandsSjo\u0301vinnuforumFiskima\u0301lara\u0301\u00f0i\u00f0Fiskivinnu- og samfer\u00f0sluma\u0301lara\u0301\u00f0i\u00f0"}]